OBH  3130/1998.
Az állampolgári jogok országgyűlési biztosának jelentése 
Előadó: dr. Horváth Judit

A vizsgálat megindítása

A panaszos azt sérelmezte, hogy Jászkarajenő Önkormányzata ápolási díj megállapítása iránti kérelmét elutasította.  Az Alkotmány 70/E. § (1)-(2) bekezdésében rögzített szociális biztonsághoz való jog érintettsége miatt az ügyben vizsgálatot indítottam. Tájékoztatást kértem Jászkarajenő jegyzőjétől, aki határidőben válaszolt.

A megállapított tényállás

A panaszos 1998. március 3-án kérte az ápolási díj megállapítását. Beadványához csatolta a háziorvos igazolását, mely szerint 71 éves édesanyja egészségi állapota miatt ápolást igényel. A Szociális és Kulturális Bizottság március 23-án  elutasította a kérelmet. E döntés ellen a panaszos fellebbezést nyújtott be. Az Önkormányzat Képviselőtestülete április 30-án kelt határozatával a fellebbezést elutasította. Az Önkormányzat a Ceglédi Városi Bíróság 1998. augusztus 4-én iktatott átiratából értesült arról, hogy a panaszos kérte az államigazgatási határozat bírósági felülvizsgálatát.
Az állampolgári jogok országgyűlési biztosáról szóló 1993. évi LIX. tv. 16. § (1) valamint a 29. § (1) bekezdése szerint az országgyűlési biztos nem járhat el olyan ügyekben, melyekben bírósági eljárás folyik, ezért a kérelmet hatáskör hiányában elutasítom.

Budapest, 1998. október 13.

Gönczöl Katalin